
Către

BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul comun asupra proiectului de Lege privind aprobarea Ordonanţei de urgenţã a Guvernului nr.37/2018 pentru modificarea şi completarea Ordonanţei de urgenţă a Guvernului nr.115/2011 privind stabilirea cadrului instituţional şi autorizarea Guvernului, prin Ministerul Finanţelor Publice, de a scoate la licitaţie certificatele de emisii de gaze cu efect de seră atribuite României la nivelul Uniunii Europene, trimis cu adresa nr. Plx.377 din 18 iunie 2018 Comisiei pentru buget, finanţe şi bănci şi Comisiei pentru mediu și echilibru, pentru dezbatere pe fond, în procedură de urgenţă, Camera Deputaţilor fiind Cameră decizională.
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

Marius – Constantin BUDĂI
	
	PREŞEDINTE,

Ion CUPĂ 

RAPORT COMUN

asupra proiectului de Lege privind aprobarea Ordonanţei de urgenţã a Guvernului nr.37/2018 pentru modificarea şi completarea Ordonanţei de urgenţă a Guvernului nr.115/2011 privind stabilirea cadrului instituţional şi autorizarea Guvernului, prin Ministerul Finanţelor Publice, de a scoate la licitaţie certificatele de emisii de gaze cu efect de seră atribuite României la nivelul Uniunii Europene
În conformitate cu prevederile art. 95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci şi Comisia pentru mediu și echilibru au fost sesizate spre dezbatere pe fond, în procedură de urgență, cu proiectul de Lege privind aprobarea Ordonanţei de urgenţã a Guvernului nr.37/2018 pentru modificarea şi completarea Ordonanţei de urgenţă a Guvernului nr.115/2011 privind stabilirea cadrului instituţional şi autorizarea Guvernului, prin Ministerul Finanţelor Publice, de a scoate la licitaţie certificatele de emisii de gaze cu efect de seră atribuite României la nivelul Uniunii Europene.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.


Senatul, în calitate de primă Cameră sesizată, a adoptat proiectul de Lege în ședința din 13 iunie 2018.

La dezbaterea proiectului de Lege s-au avut în vedere avizele favorabile ale Comisiei pentru transporturi şi infrastructură, Comisiei pentru administraţie publică şi amenajarea teritoriului și Consiliului Legislativ.
Proiectul de lege are ca obiect de reglementare stabilirea cadrului legal de finanţare a proiectelor care au ca scop reducerea emisiilor de gaze cu efect de seră în domeniile stabilite conform prevederilor art.3 alin.(4) şi art.10 alin.(3) din Directiva 2003/87/CE a Parlamentului European şi a Consiliului de stabilire a unui sistem de comercializare a cotelor de emisii de gaze cu efect de seră în cadrul Comunităţii şi de modificare a Directivei 96/91/CE a Consiliului.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci şi Comisia pentru mediu și echilibru şi-au desfăşurat lucrările în şedinţe separate.

Membrii Comisiei pentru mediu și echilibru au examinat proiectul de Lege în şedinţa din 26 iunie 2018, iar membrii Comisiei pentru buget, finanţe şi bănci în ziua de 04 septembrie 2018. 


     La lucrările Comisiei pentru mediu și echilibru şi-au înregistrat prezenţa  11 deputaţi din totalul de 17 membri, iar la lucrările Comisiei pentru buget, finanţe şi bănci şi-au înregistrat prezenţa 24 deputaţi din totalul de 24 de membri.


În urma examinării proiectului de Lege şi a opiniilor exprimate, deputații celor două Comisii, au hotărât cu majoritate de voturi, să supună plenului Camerei Deputaților spre dezbatere și adoptare proiectul de Lege privind aprobarea Ordonanţei de urgenţã a Guvernului nr.37/2018 pentru modificarea şi completarea Ordonanţei de urgenţă a Guvernului nr.115/2011 privind stabilirea cadrului instituţional şi autorizarea Guvernului, prin Ministerul Finanţelor Publice, de a scoate la licitaţie certificatele de emisii de gaze cu efect de seră atribuite României la nivelul Uniunii Europene, în forma adoptată de Senat.
În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,

Marius - Constantin BUDĂI

	
	 PREŞEDINTE,

Ion CUPĂ

	SECRETAR,

Marilen - Gabriel PIRTEA
	
	SECRETAR,

Petru FARAGO


	Şef serviciu    Giorgiana Ene

Consultant parlamentar    Alexandra Nistor
	
	Consilier parlamentar    Andreea Negulescu

